แวะหาก๋วยเตี๋ยวกินแถวบ้านเจออยู่ร้านึงดูเผินๆไม่ค่อยน่าสนใจแต่พอลองเดินเข้าไปดูเป็นร้านใหญ่พอสมควรทีเดียว เป็นร้านก๋วยเตี๋ยวหมูต้มยำรสชาดจัดจ้านในบรรยากาศบางกอกโบราณ ในร้านมีเมนูก๋วยเตี๋ยวหมูแบบต่างๆให้เลือกทั้งแบบต้มยำและแบบธรรมดา เครื่องเคราที่ให้ก็มีทั้งหมูชิ้น หมูสับ เครื่องในหมู และลูกชิ้นปลา

ถ้าไม่นับเรื่องลูกชิ้นปลาส่วนอื่นๆก็โอเคดีในระดับหนึ่ง การลวกเส้นทำได้ดีไม่ใช่ทำแบบลวกๆเหมือนบางร้าน ความสะอาดค่อนข้างดี แถมมีของหวานให้เลือกหลายอย่าง ก๋วยเตี๋ยวอาจจะชามเล็กไปนิดคงต้องสองชามขึ้นไปกว่าจะอิ่มผมเลยไม่คิดว่าราคาต่อคนต่ำกว่าร้อยบาทเพราะคงต้องรวมเครื่องดื่มด้วย

สรุปได้ว่าเป็นร้านอาหารที่น่าทาน มีหลายสาขาแถวหนองแขม  สะอาด อร่อยพอประมาณมีห้องแอร์ให้นั่งกินเย็นๆ และบรรยากาศในร้านค่อนข้างดี